b'\n_START_ARTICLE_\nPirineos\n_START_PARAGRAPH_\nAng mga Pirineos (Pranses: Pyr\xc3\xa9n\xc3\xa9es; Catalan: Pirineus; Inggles: Pyrenees) ay isang kabundukan sa timog-kanlurang Europa na nagsisibling likas na bakuran sa pagitan ng Pransiya at Espanya. Kinakabit nito ang Tangway ng Iberia sa natitirang mga lupain ng Europa, at umaabot ng 491\xc2\xa0km (305\xc2\xa0mi) mula sa Dagat ng Vizcaya hanggang sa Dagat Mediteraneo._NEWLINE_Kung tutuusin, ang pangunahing tuktok ay bumubuo ng napakalaking paghahati sa pagitan ng Pransiya at Espanya, at kung saan ang maliit na bansa ng Andorra ay napapaligiran sa gita ng mga ito. Ang Catalu\xc3\xb1a at Navarra ay noong panahon sumasaklaw sa magkabilang dako ng kabundukan, at ang mga maliliit na bahagi sa hilaga ay ngayon nasa Pransiya, at ang higit na malalaking bahagi sa timog ay ngayon nasa Espanya.'